Diari Oficial de la Generalitat Valenciana


Sumari del DOGV 9387, del 20-07-2022 (2022/6755)

RESOLUCIÓ de 11 de juliol de 2022, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Consell Superior d'Esports en el marc del Pla de recuperació, transformació i resiliència del Govern d'Espanya per un import de 5.508.686,08 euros (expedient 09.009/22-104).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6755


Data del document
:   11-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 11 de juliol de 2022, de la Conselleria d'Hisenda i Model Econòmic, per la qual s'autoritza una generació de crèdits per ingressos finalistes procedents del Consell Superior d'Esports en el marc del Pla de recuperació, transformació i resiliència del Govern d'Espanya per un import de 5.508.686,08 euros (expedient 09.009/22-104). [2022/6755]  
La Conferència Sectorial d'Esport, en la reunió de 8 de novembre de 2021, va adoptar l'Acord pel qual s'autoritza la proposta de la distribució territorial i els criteris de repartiment dels crèdits gestionats per comunitats autònomes amb càrrec al pressupost del Consell Superior d'Esports en el marc del Pla de recuperació, transformació i resiliència per un import de 44.985.485 euros en l'exercici pressupostari 2021.  
  
Per la Resolució de 16 de novembre de 2021, de la Presidència del Consell Superior d'Esports, es va publicar l'Acord de l'esmentada conferència sectorial en què es concedia a la Comunitat Valenciana fons per un import de 8.431.662,37 euros per a la realització d'un mínim de sis projectes, amb un termini d'execució fins al 31 de desembre de 2025.  
L'objectiu perseguit és la modernització de les instal·lacions esportives dels centres d'alt rendiment i de la xarxa de centres de tecnificació existents a les comunitats autònomes en el marc del component 26 «Pla de foment del sector de l'esport», inversió 02 «Pla de transició ecològica d'instal·lacions esportives», projecte P2 «Modernització de les instal·lacions esportives. Pla Energia Esport 2.0».  
Havent rebut fons per import de 5.508.686,08 euros procedents del Consell Superior d'Esports que no es van incloure en el pressupost inicial per a aquest exercici, la Conselleria d'Educació, Cultura i Esport proposa la seua generació en el capítol 6 del programa 451.99, MRR. Cultura i Esport, a consignar en un nou el centre de despesa 2612 «Pla de transició ecològica d'instal·lacions esportives», i la inclusió en el seu annex d'inversions del projecte EE080, Eficiència energètica instal·lacions esportives.  
Atesa la regulació tant europea com estatal relativa a la gestió, la comptabilització i les obligacions d'informació de les mesures i projectes finançats pel Mecanisme de Recuperació i Resiliència en el Pla en recuperació transformació i resiliència i per a la identificació i seguiment d'aquestes, pel Decret llei 6/2021 i les instruccions posteriors, en l'àmbit de la Generalitat, s'ha establit una comptabilització diferenciada dels recursos pressupostaris destinats a la seua execució.  
  
A aquest efecte, i en virtut del que es disposa en l'article 19 del Decret llei 6/2021, del Consell; en l'article 50 de la Llei 1/2015, de 6 de febrer, d'hisenda pública, sector públic instrumental i subvencions, i en els articles 21 i 24 de la Llei 8/2021, de 30 de desembre, de pressupostos de la Generalitat per a l'exercici 2022, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment en el pressupost d'ingressos en l'aplicació 702.90, Transferència del capital d'organismes autònoms de l'Estat. MRR, per un import de 5.508.686,08 euros.  
  
Segon  
Autoritzar la inclusió del centre de despesa 2612, «Pla de transició ecològica d'instal·lacions esportives», en l'aplicació pressupostària 06.92.75.067.97.0.  
  
Tercer  
Autoritzar una generació de crèdit en el pressupost de despeses en l'aplicació pressupostària 03.54.28.3158.788.79.8 per un import de 5.508.686,08 euros, que permet la inclusió del projecte d'inversió EE080, «Eficiència energètica instal·lacions esportives».  
  
Quart  
A conseqüència de l'import generat s'inclouen en la FP3 del programa 451.99 les dades relatives a l'aplicació d'ingressos 702.90, que queden establides en els termes següents:  
  
Codi. ingrés Origen / destinació del finançament Cap. Projecte Import  
702.90 Transferència OA MRR 5.508.686,08  
 Pla de transició ecològica d'instal·lacions esportives 6 EE080 5.508.686,08  
  
  
València, 11 de juliol de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.